CELEX: 31985D0550
Language: el
Date: 1985-12-09 00:00:00
Title: 85/550/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση μιας τροποποίησης προγράμματος, κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με τη βελτίωση της εμπορίας του ζωικού κεφαλαίου και τη μεταποίηση των κτηνοτροφικών προϊόντων στην Ουαλλία (Το κείμενο στην αγγλική γλώσσα είναι το μόνο αυθεντικό)

Avis juridique important

|

31985D0550

85/550/ΕΟΚ: Απόφαση της Επιτροπής της 9ης Δεκεμβρίου 1985 για την έγκριση μιας τροποποίησης προγράμματος, κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με τη βελτίωση της εμπορίας του ζωικού κεφαλαίου και τη μεταποίηση των κτηνοτροφικών προϊόντων στην Ουαλλία (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 341 της 19/12/1985 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1985  για την έγκριση μιας τροποποίησης προγράμματος, κατά την έννοια του κανονισμού (ΕΟΚ) αριθ. 355/77 του Συμβουλίου σχετικά με τη βελτίωση της εμπορίας του ζωικού κεφαλαίου και τη μεταποίηση των κτηνοτροφικών προϊόντων στην Ουαλία  (Το κείμενο στην αγγλική γλώσσα είναι το μόνο αυθεντικό)  (85/550/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την ανάληψη κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,  Εκτιμώντας:  ότι, στις 28 Ιανουαρίου 1985, η κυβέρνηση του Ηνωμένου Βασιλείου ανακοίνωσε μία τροποποίηση στο πρόγραμμα που εγκρίθηκε με την απόφαση της Επιτροπής της 26ης Οκτωβρίου 1980 (3) σχετικά με τη βελτίωση της εμπορίας του ζωικού κεφαλαίου και τη μεταποίηση των κτηνοτροφικών προϊόντων στην Ουαλία και έδωσε τα συμπληρωματικά στοιχεία στις 22 Αυγούστου 1985·  ότι η εν λόγω τροποποίηση αποσκοπεί στη βελτίωση της εμπορίας του ζωικού κεφαλαίου και της μεταποίησης των κτηνοτροφικών προϊόντων (βοοειδή, πρόβατα και χοίροι) με τον εκσυγχρονισμό και την ορθολογικοποίηση των αγορών των πλειστηριασμών και τον εκσυγχρονισμό, την ορθολογικοποίηση και την περαιτέρω ανάπτυξη των σφαγείων και των εγκαταστάσεων μεταποίησης, συμπεριλαμβανομένων και των ψυκτικών εγκαταστάσεων, προκειμένου να δημιουργηθούν αποτελεσαμτικές και όσο το δυνατό μεγαλύτερες μονάδες παραγωγής· ότι, αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η τροποποίηση περιλαμβάνει επαρκή αριθμό από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν στον προαναφερθέντα τομέα· ότι η προθεσμία που καθορίζεται για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο η) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση που αφορά τη βελτίωση της εμπορίας του ζωικού κεφαλαίου και τη μεταποίηση των κτηνοτροφικών προϊόντων στην Ουαλία, την οποία ανακοίνωσε η κυβέρνηση του Ηνωμένου Βασιλείου, σύμφωνα με τον κανονισμό (ΕΟΚ) αριθ. 355/77, στις 28 Ιανουαρίου 1985.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 9 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 130 της 16. 5. 1985, σ. 1.  (3) ΕΕ αριθ. L 308 της 19. 11. 1980, σ. 17.